Daniela Crap (n. 27 septembrie 1984, în Bacău) este o handbalistă din România care joacă pentru clubul CS Măgura Cisnădie pe postul de inter stânga. Ea a fost componentă a echipei naționale a României care a obținut locul 5 la Campionatul European de Handbal Feminin din 2008. În total, Crap a jucat pentru selecționata de senioare a României în 35 de meciuri, în care a înscris 50 de goluri.